Қазақстан Республикасы Парламенті Мәжілісінің депутаттары М.Айсина, М.Махамбетов, А.Смағұлов, Н.Жұмаділдаева, А.Ералиев Елбасы Н.Ә.Назарбаевтың «Қазақстанның үшінші жаңғыруы: жаһандық бәсекеге қабілеттілік» атты Қазақстан халқына кезекті Жолдауын және Қазақстан Республикасы Президентінің билік тармақтары арасында өкілеттіктерді қайта бөлу мәселелері жөніндегі Үндеуін насихаттау мақсатында Сырдария ауданындағы Тереңөзек кенті мен Н.Ілиясов атындағы аулдың 800-ден астам тұрғындарымен кездесті. Кездесу барысында аудан тұрғындары тарапынан ұсыныс-пікірлер айтылып, Жолдау қолдау тапты. Ауданның әлеуметтік-экономикалық дамуына өзіндік үлесін қосып жүрген бірқатар азаматтар халық қалаулыларының «Алғыс хаттарымен» марапатталды. Кездесуге қатысушылар өз аудандарының жетістіктерін мақтанышпен жеткізіп, Елбасының саясатына алғыстарын жеткізді.